Keywords

Summary



Keywords

1. Keskkond – Loodusliku linnustiku kaitse – Direktiiv 79/409 – Rakendamine liikmesriikide poolt

(Nõukogu direktiiv 79/409, artikli 9 lõike 1, punkt c)

2. Keskkond – Loodusliku linnustiku kaitse – Direktiiv 79/409 – Rakendamine liikmesriikide poolt

(Nõukogu direktiiv 79/409, artikli 9 lõike 1, punkt c)

Summary

1. Direktiivi 79/409 loodusliku linnustiku kaitse kohta artikli 9 lõike 1 punkt c kohustab liikmesriike, sõltumata siseriikliku õigusega kehtestatud riigisisesest pädevuse jaotusest, tagama nimetatud sätet ülevõtvate meetmetega, et kõikidel direktiivis sätestatud erandi kohaldamise juhtudel ning kõikide kaitsealuste liikide puhul, ei ületataks lubatud küttimisel vähese arvu piirangule vastavat jahikvooti ning et see jahikvoot määratakse kindlaks olemasoleva täpse teadusliku informatsiooni alusel.

Järelikult, sõltumata siseriikliku õigusega kehtestatud riigisisesest pädevuse jaotusest, tuleb liikmesriikidel vastu võtta õigus- ja haldusnormid tagamaks, et sõltumata liigist toimub linnujaht ainult kooskõlas direktiivi artikli 9 lõike 1 punktis c sätestatud „vähese arvu” tingimusega ning tugineb olemasolevale täpsele teaduslikule informatsioonile.

(vt punktid 28 ja 29 ning resolutiivosa punkt 1)

2. Nendel asjaoludel ning selleks, et pädevad asutused teeksid direktiivi 79/409 loodusliku linnustiku kaitse kohta artiklis 9 sätestatud erandeid alati kooskõlas ühenduse õigusega, peavad siseriiklikud õigus- ja haldusnormid olema koostatud nii, et nendes sätestatud erandite kohaldamine vastaks õiguskindluse põhimõttele.

Nimetatud direktiivi artikli 9 lõike 1 punktis c sätestatud „vähest arvu” puudutavad direktiivi ülevõtvad siseriiklikud õigusnormid peavad võimaldama pädevatel asutustel, kes vastutavad teatava linnuliigi jahipidamiskeelu erandi tegemise eest, tugineda arvnäitajatele, mis on piisavalt täpsed, arvestades jahikvooti, mida tuleb järgida.

Lisaks peavad liikmesriigid direktiivi artikli 9 lõike 1 punkti c ülevõtmisel tagama, sõltumata nende territooriumil asuvate nimetatud sätte kohaldamise eest vastutavate maakondade arvust ja eripärast, et nende maakondade kehtestatud jahikvootide summa ei ületaks mitte ühegi kaitsealuse liigi puhul jahikvooti, mis vastab jahipidamiskeelu erandeid piiravale „vähesele arvule” ja mis on kehtestatud iga liigi jaoks kogu riigi ulatuses. Järelikult, kui kõnesoleva sätte rakendamine on antud riigisiseste üksuste pädevusse, peavad kohaldatavad õigus- ja haldusnormid tagama, et nende üksuste antud lindude jahikvootide summa kogu riigi ulatuses ei ületaks direktiivis sätestatud „vähest arvu”.

Liikmesriikide kohustus tagada, et linde kütitakse ainult direktiivi artikli 9 lõike 1 punkti c kohaselt „vähesel arvul” nõuab, et kohaldatavad haldusmenetlused viiakse läbi selliselt, et nii pädevate asutuste jahipidamiskeelu erandeid heakskiitvatele otsustele kui ka nende otsuste täitmisele kohaldatakse õigel ajal tõhusat kontrolli. Siseriiklik menetlus peab tagama nendes otsustes sätestatud tingimuste täitmise. Niisugune kontrollimehhanism, mille puhul tühistatakse direktiivi artikliga 9 vastuolus olev jahipidamiskeelu erandit heakskiitev otsus või tuvastatakse jahipidamiskeelu erandit heakskiitvas otsuses sätestatud tingimuste rikkumine alles pärast jahipidamiskeelu erandi kehtivusaja lõppemist, võtab direktiivis sätestatud kaitsekorralt kasuliku mõju.

(vt punktid 33, 36, 40–41, 44–45 ja 47 ning resolutiivosa punktid 2–4)